Legal Document

Category: 158

Text:
8. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡ. ΝΑΥΤΙΛΙΑΣ Αριθ. 22860 της 9/19 Σεπτ. 1967 (ΦΕΚ  Β΄ 578) Περί συμπληρώσεως διατάξεων περί χορηγήσεως ιματισμού εις Λιμενοφύλακας και Υπαξ/κούς Λ.Σ. Έχοντες υπ’ όψιν: α)Το άρθρ. 9 του Νόμ. 4050/1960 «περί τροποποιήσεως και συμπληρώσεως διατάξεων αφορωσών το προσωπικόν του Λιμενικού Σώματος». β)Τας διατάξεις του Νόμ. 903/1943 «περί επεκτάσεως του άρθρ. 6 του Ν.Δ. 1805/1942 «περί τροφοδοσίας, ιματισμού, κλινοστρωμνής και υποδήσεως ανδρών Σωμάτων Ασφαλείας» και δια τους Υπαξιωματικούς του Λιμενικού Σώματος», κυρωθέντος δια της υπ’ αριθ. 155/1946 πράξεως του Υπουργικού Συμβουλίου. γ)Τας διατάξεις της υπ’ αριθ. 29715/ 2501/2.5.1958 οργανωτικής εγκυκλίου του ΥΕΝ/ ΔΟΥ-2 «περί διαχειρίσεως του ιματισμού του προσωπικού του Λιμενικού Σώματος». δ)Την διαπιστωθείσαν ανεπάρκειαν των χορηγουμένων εις τους Υπαξιωματικούς Λ.Σ. και Λιμενοφύλακας θερινών στολών, αποφασίζομεν: Εγκρίνομεν την εις έκαστον Υπαξιωματικόν του Λιμενικού Σώματος και Λιμενοφύλακα χορήγησιν υπό του Δημοσίου, κατ’ έτος, της αναγκαιούσης ποσότητος υφάσματος προς κατασκευήν δύο υποκαμίσων δια την θερινήν περίοδον. Σελ. 128(γ) Τεύχος Ε41-Σελ. 54